jkorsvik/nowiki_second_scrape_merged huggingface dataset:
Valledupar

Valledupar er hovedstad i provinsen Cesar i Colombia. Byen ble grunnlagt 6. januar 1550 av Hernando de Santana og Juan de Castellanos ved elva Río Guatapurí. Valledupar er et viktig jordbrukssenter. Byen er imidlertid mer kjent for å være fødested for musikkformen vallenato, som spilles med trekkspill, en liten tromme (caja) og et rytmeinstrument (guacharaca).


== Eksterne lenker ==
Offisielt nettsted 
(en) Valledupar – kategori av bilder, video eller lyd på Commons 
(en) Valledupar – galleri av bilder, video eller lyd på Commons
Gennadij Janajev

Gennadij Ivanovitsj Janajev (russisk: Геннадий Иванович Янаев; født 26. august 1937 i Perevos, død 24. september 2010 i Moskva) var en sovjetisk politiker. 
Han arbeidet for Komsomol, Sovjtunionens kommunistiske ungdomsorganisasjonen, fra 1963 og var deretter leder for presidiet for de sovjetiske fagforeninger. Fra juli 1990 til januar 1991 var han medlem av Politbyrået, og fra desember 1990 til august 1991 var han Sovjetunionens visepresident. Han deltok i statskuppet i august 1991 og ble under kuppdagene 19. august til 21. august utnevnt som midlertidig president av kuppmakerne. Han ble arrestert etter at kuppet var slått ned og ble dømt for landsforræderi. Janajev ble løslatt i forbindelse med et generelt amnesti i 1994.


== Referanser ==
Elia Kazan

Elia Kazan (født Elias Kazancıoğlu; gresk: Ηλίας Καζαντζόγλου, Ilias Kazantzoglou; 7. september 1909 i Istanbul i Det osmanske rike, død 28. september 2003 i New York) var en greskfødt amerikansk film- og teaterregissør. 
Kazan vant Oscar for beste regi for filmene Mellom gentlemenn (1947) og Storbyhavnen (1954). Han har fått en stjerne på Hollywood Walk of Fame. Da Kazan fikk en æres-Oscar i 1999, var det demonstrasjoner utenfor på bakgrunn av at han i 1950-årene hadde oppgitt en rekke navn til Un-American Activities Committee, med beskyldninger om at de var kommunister og ikke til å stole på.


== Filmografi (utvalg) ==

1947 – Mellom gentlemenn

1951 – En sporvogn til Begjær

1954 – Storbyhavnen

1955 – Øst for Eden

1957 – Et ansikt i mengden

1961 – Feber i blodet


== Referanser ==


== Eksterne lenker ==
(en) Elia Kazan på Internet Movie Database 
(sv) Elia Kazan i Svensk Filmdatabas 
(da) Elia Kazan på Filmdatabasen 
(da) Elia Kazan på Scope 
(fr) Elia Kazan på Allociné 
(en) Elia Kazan på AllMovie 
(en) Elia Kazan hos Turner Classic Movies 
(en) Elia Kazan hos Rotten Tomatoes 
(en) Elia Kazan hos The Movie Database 
(en) Elia Kazan hos Internet Broadway Database 
(en) Elia Kazan hos Internet Broadway Database 
(en) Elia Kazan på Internet Broadway Database
Artikkelen har ingen egenskaper for filmpersondatabaser i Wikidata
Computer Sciences Corporation

Computer Sciences Corporation (CSC) er et amerikansk IT-selskap med hovedkontor i Virginia. Selskapet ble grunnlagt i 1959 av Roy Nutt og Fletcher Jones. Pr. 2013 har CSC  90 000 ansatte i 70 land.
I perioden 2001–2008 var CSC sponsor for det profesjonelle sykkellaget Team CSC som deltok i Tour de France. CSC var også samarbeidspartner og leverandør av IT-løsninger til rittet.


== CSC i Norge ==
CSC Norge ble etablert i 1996 gjennom oppkjøpet av The Continuum Company. Siden er virksomheter som Mynd og Scandinavian IT Group blitt innlemmet i selskapet. Det norske selskapet teller nå (2014) cirka 300 ansatte fordelt på kontorer i Oslo og Bergen.
CSC tilbyr rådgivning, systemintegrasjon og outsourcing.
Omsetning for regnskapsåret 2013 var NOK 543 millioner med et resultat før skatt på NOK 199 millioner.


== Referanser ==


== Eksterne lenker ==
(en) Offisielt nettsted 
(en) Computer Sciences Corporation – kategori av bilder, video eller lyd på Commons 
CSC Norge AS
CSC

CSC og csc kan bety:

Computer Sciences Corporation (CSC), et amerikansk programvareselskap.
Cosecans (forkortet csc), en resiprok trigonometrisk funksjon.
T-Mobile

For sykkellaget, se T-Mobile Team
T-Mobile er et tysk mobiltelefonselskap, eiet av Deutsche Telekom. Det ble skilt ut som egen virksomhet i 1990, og har hovedkvarter i den tidligere hovedstaden Bonn i det vestlige Tyskland. Selskapet har spesialisert seg på integrerte operasjoner med tilbud av både mobiltelefoni, fasttelefoni og bredbånd, og har overtatt en rekke tidligere statseide teleselskap i Mellom-Europa og på Balkan. Selskapets omsetning i 2007 var om lag 450 milliarder kroner, og driftsoverskuddet 140 milliarder kroner. Antall ansatte i 2008 var 237 000.
Selskapet har 140 millioner abonnenter, fordelt på flere land, og er dermed verdens åttende største mobiltelefonoperatør. Selskapet opererer egne teleselskap i Tyskland, Østerrike, Nederland, Storbritannia og USA, og har majoritetseierskap i teleselskap under navnet T-Mobile i Ungarn, Polen, Tsjekkia, Slovakia, Kroatia og Montenegro. Dessuten har T-Mobile minoritetsposter i Albania, Bulgaria, Bosnia-Hercegovina, Hellas, Makedonia og Romania. Deutsche Telekom har også et internettselskap (ISP) kalt T-Online, som leverer tjenester til bredbåndsnett i Tyskland, Østerrike og Sveits.


== Eksterne lenker ==
Offisielt nettsted 
(en) T-Mobile – kategori av bilder, video eller lyd på Commons 
T-Mobile – Konzernzwischenbericht Q1 2008 (kvartalsrapport første kvartal 2008)
Liberty Seguros

For sykkellaget tidligere kjent som Liberty Seguros, se ONCELiberty Seguros er et Spania-basert forsikringsselskap som eies av det amerikanske konsernet Liberty Mutual.


== Eksterne lenker ==
Offisielt nettsted 
(en) Liberty Seguros – kategori av bilder, video eller lyd på Commons
Selma Lønning Aarø

Selma Lønning Aarø (født 13. juli 1972) er en norsk forfatter. Hun hadde tidligere en fast spalte i Dagbladets lørdagsutgave.
Hun debuterte med romanen Den endelige historien i 1995, som fikk Cappelens pris for beste debutroman. Siden har hun gitt ut flere romaner og barnebøker. I tillegg har hun sammen med Nils-Øivind Haagensen redigert tre årganger av Cappelens debutantantologi.
Lønning Aarøs roman, Vill ni åka mera? (2003), har blitt betegnet som hennes gjennombrudd som forfatter. Med denne romanen ble hun også nominert til Brageprisen. Aarø er oversatt til engelsk, tysk, tyrkisk, tsjekkisk, polsk, dansk og nederlandsk.


== Verker ==


=== Romaner ===
Den endelige historien, 1995
Spekulum, 1996
Bebudelse, 1999
Vill ni åka mera?, 2003
En rekke avbrutte forsøk, 2007
Venstre hånd over høyre skulder, 2008
Vekevis, 2010
Jeg kommer snart, 2013
Hennes løgnaktige ytre. En roman om Anna Munch, 2016
Privatlivets fred, 2021


=== Barne- og ungdomsbøker ===
Fortvilet kreps '72, 2005
Reidar og den store magen, 2007
Vampyrlus!, 2010
Milla bestemmer, 2016
Milla leter etter gull, 2019
Bergtatt, 2020
Milla redder Amazonas, 2021


=== Andre genre ===
Scener fra et ekteskap, petiter fra Dagbladet , 2003
Stormfulle høyder, petiter fra Dagbladet, 2005
Hotell Selma, petiter i samling, 2006
Norsk nostalgi, 2015


== Referanser ==


== Eksterne lenker ==
(en) Selma Lønning Aarø på Internet Movie Database 
(no) Presentasjon av Selma Lønning Aarø i Forfatterkatalogen på Forfattersentrums nettsider
(no) Cappelen
Digitaliserte bøker av Selma Lønning Aarø i Nasjonalbiblioteket
Artikler om Selma Lønning Aarø i Norart
Sponvika

Sponvika er et tettsted i Halden kommune i Østfold. Tettstedet har 538 innbyggere per 1. januar 2022. Tettstedet ligger ved Ringdalsfjorden utenfor og vestenfor den nyeste Svinesundsbrua, åtte kilometer vest for Isebakke og 12 kilometer vest for Halden sentrum.


== Stedet ==
Sponvika er hovedsakelig et sommersted med mange hytter og feriegjester, og på sommeren øker innbyggertallet betraktelig. Det finnes en kiosk/pub med uteservering. Det er to badestrender som er verd et besøk,  «Pina» og Svalerødkilen. Her er det muligheter for både lek og bad, og det finnes WC på begge to. Det finnes også en masse små, mer eller mindre private strender rundt Sponvika. 

Det er et yrende båtliv på sommeren, med gode fiskemuligheter. Tidligere var Sponvika et yrende sted for fiskehandel og fiskefabrikker, hovedsakelig mottakere og bearbeidere av sild.
Dersom man kommer inn til Norge over E6 over Svinesund er Sponvika det første skiltet man ser etter grensen. Kjører man motsatt vei er veien til Sponvika siste mulighet til å snu mens man fortsatt er i Norge, og siste avkjørsel dersom man ikke vil betale bompenger.


== Referanser ==
Isebakke

Isebakke er et tettsted i Halden kommune i Østfold. Tettstedet har 861 innbyggere per 1. januar 2022, og ligger ved Ringdalsfjorden omtrent midt i mellom Svinesund og Halden by. Riksvei 204 går ved Isebakke.


== Referanser ==


== Eksterne lenker ==
www.isebakke.net
Glosli

Glosli er et tettsted i Fredrikstad kommune i Østfold. Tettstedet har 773 innbyggere per 1. januar 2022, og ligger omtrent seks kilometer sørvest for Skjærvika og ca. ti kilometer sørøst for byen Fredrikstads sentrum. 


== Etymologi ==
Navnet er satt sammen av verbet å glose (å lyse, glimte) og li.


== Referanser ==
Ise

Ise er et tettsted i Sarpsborg kommune i Østfold. Tettstedet har 718 innbyggere per 1. januar 2022, og ligger ved Isesjøen omtrent ni kilometer øst for Sarpsborg sentrum. Ise ble tilknyttet jernbanenettet i 1882, da Ise stasjon sto ferdig til åpningen av Østfoldbanens Østre linje. Jernbanestasjonen har ikke regulær person- og godstrafikk i dag. Jernbanestrekningen er imidlertid utbygd med et av de mest moderne signalanleggene i landet.


== Stedet ==
Allerede tidlig på 1800-tallet lå det et glassbruk her, men utviklingen av den lokale industrien skjøt fart etter at jernbanen kom hit. Sagbruket A/S Haga Hoell & Co etablerte seg på gamle Ise Brug i 1878, og i 1882 kom Ise Meieri og Landhandleri. Senere kom Ise Mølle, Eriksen Jern & Metallstøperi og Granat Apparatfabrikk
Frem til 2009 lå det en lokal Jokerbutikk på Ise. Nå er nærmeste handlemulighet for innbyggerne på Ise på Borgenhaugen, omtrent seks kilometer på vei mot Sarpsborg sentrum. Ise har derimot hatt flere drivere av en lokal kebab og pizza-restaurant, som ble mye brukt under Gatebils biltreff på Rudskogen om sommeren. Etter en lang periode uten drift og mye oppussing selges det pizzaer etc.
Den lokale fotballbanen har både grus-, gress- og kunstgressbaner.


== Referanser ==
Skjønhaug

Skjønhaug er et tettsted i Indre Østfold kommune. Det var administrasjonssenter i Trøgstad kommune frem til kommunesammenslåingen i 2020. Stedet ligger langs riksvei 22 mellom Mysen og Lillestrøm. Tettstedet hadde 2 094 innbyggere per 1. januar 2022.
På Skjønhaug finnes det skoler, barnehager, butikker, aldershjem, kirke, og kommunehuset for Trøgstad. Torvet Bok og mer er allerede etablert som et innbyggertorg og bibliotek. Her ligger også Trøgstadhallen (flerbrukshall med en håndballbane), Trøgstad stadion (friidrett og fotball) og en go-kart-bane. Noen kilometer sør for tettstedet ligger Turnlåven, en låve som er bygd om til turnhall. Ved Trøgstad stadion er det også en kunstgressbane for fotball.


== Historie ==
Allerede på 1800-tallet var det klart at området rundt Trøgstad kirke var det naturlige sentrum i herredet. Flere faktorer talte for dette, for det første var kirken et samlingspunkt i seg selv, i tillegg var det det kommunikasjonsmessige knutepunktet for området; det var her veien fra Mysen nordover til Båstad krysset veien fra Askim og videre mot Høland.
I 1831 ble Trøgstad kornmagasin opprettet på stedet, og i 1837 kjøpte kommunen opp Skjønhaug gård, noe som betød at kommunale og andre virksomheter begynte å konsentrere seg her. I og med at Østre linje ble lagt utenom kommunen, ble det heller ikke skapt noen stasjonsby som utfordret dette bildet. Rundt 1900 begynte folk å bosette seg i større skala rundt Skjønhaug; landbruket trengte færre folk, og nærhet til kommunikasjon, landhandel, kirke og skoler ble viktigere kriterier for folk som skulle finne seg et sted å bo.
En større utbygging av stedet skjedde fra rundt 1920 til midten av 1930-tallet. Kommunen hadde kjøpt opp Lille Skramrud og lagt ut tomter for salg. I 1946 ble Skjønhaug for første gang regnet som et tettsted ved en folketelling med 322 registrerte innbyggere. Fra rundt 1960-tallet og utover har stadig nye områder rundt Skjønhaug blitt regulert til boligformål.
Den 29. oktober 1967 gikk det et leirras i Nordby-feltet, et nyopprettet boligområde nord for Skjønhaug. I dette raset forsvant 12 hus i leirmassene, og 4 personer omkom. 
Trøgstad fort var operativt som en del av Glommalinjen i årene 1918-1995. I dag er området åpent for publikum, og på dette området holder bl.a. Gammel-Teknisk Forening til. Ved Trøgstad kirke ligger Trøgstad Bygdemuseum, et av fylkets eldste bygdetun, etablert i 1928.


== Referanser ==


== Litteratur ==
Arne Bugge Amundsen, Trøgstad kulturhistorie 1900-1950 (2008), ISBN 978-82-992150-6-0.


== Eksterne lenker ==
Indre Østfolds hjemmeside Arkivert 9. mai 2012 hos Wayback Machine.
Heiås

Heiås er et tettsted i bygda Båstad i Indre Østfold kommune i Viken. Tettstedet har 896 innbyggere per 1. januar 2022, og ligger 8 kilometer nord for Skjønhaug, det tidligere kommunesenteret i Trøgstad kommune.
Tettstedet kalles vanligvis, i likhet med resten av bygda, for Båstad, noe også kommuneadministrasjonen i Trøgstad brukte. Lokalt brukes navnet Heiås kun om området rundt veikrysset Båstadveien (riksvei 22) - Sentvetveien (fylkesvei 773), som er tettstedet i Båstad. Navnet Båstad omfatter hele det historiske Båstad anneks i Trøgstad, dvs. også områder utenfor tettstedet Heiås. Heiås hører til poststedet Båstad (1866).
I Båstad er det barneskole, barnehage, butikk, bensinstasjon, motell og campingplass. Idrettsanleggene i bygda omfatter en kunstisbane for skøyter, fotballbane (gress), lysløype (3 km), tennisbane og skytterbane. Båstad har status som turiststed, noe som betyr at butikkene om ønskelig kan holde søndagsåpent.Båstad kirke, som ligger like sør for Heiås, er bygd i 1860.
Båstad innehar kulderekorden for Østfold fylke på -34,9 °C, satt den 9. februar 1966.


== Referanser ==
Discovery (romferge)

Discovery (fartøybetegnelse OV-103) er en amerikansk romferge tilhørende romfartsorganisasjonen NASA. Romfergen er oppkalt etter HMS «Discovery», et skip som James Cook benyttet på sin tredje oppdagelsesreise. Discovery var romfergen som fraktet romteleskopet Hubble ut i bane rundt jorden. Den ble skutt opp for første gang 30. august 1984. Discovery var den første romfergen som ble «pensjonert» etter at den som NASAs eldste operative romferge landet 9. mars 2011. Fergen er pr. 2019 utstilt ved National Air and Space Museums Steven F. Udvar-Hazy Center i Chantilly i Virginia.


== Viktige Discovery-ferder ==


=== «Første gang» med Discovery ===
Romfergen Discovery har flere «førstegangs»-ferder:

1984: Første innhenting og retur av satellitter fra verdensrommet til Jorden (STS-51A)
1994: Første russiske romfarer (kosmonaut) ombord i en romferge (ferden STS-60)
2006: Første oppskyting på USAs nasjonaldag 4. juli (STS-121)


== Ferder som Discovery utførte ==


== Galleri ==

		
		
		
		
		
		
		
		


=== Hyllest- og ferd-emblemer ===


== Se også ==
Liste over byggingen av ISS


== Referanser ==


== Eksterne lenker ==
(en) Space Shuttle Discovery – kategori av bilder, video eller lyd på Commons
Nancy Wilson

Nancy Lamoureux Wilson (født 16. mars 1954) er en amerikansk gitarist. Hun er med i bandet Heart sammen med sin søster Ann Wilson. Hearts debutalbum Dreamboat Annie kom i 1975, og Heart har senere gitt ut ytterligere 15 plater. Wilson har i tillegg gitt ut 4 egne studioalbum (per 2022).


== Liv og virke ==
Wilsonsøstrene vokste opp i Bellevue, Washington, hvor hun begynte å spille musikk som tenåring. Søsteren Ann var blitt med i et band som vokalist, og litt senere ble også Nancy Wilson med som gitarist samtidig som hun gikk på college. Heart utviklet seg til et hardrockband, og ble det første hardrockbandet med kvinnelige frontfigurer.

Nancy Wilson spiller både rytmegitar og akustisk gitar. Blant hennes favorittgitarer er en Gibson SG, en blå 63 Fender Telecaster og en Martin DCPA1 akustisk gitar. 
Hun synger oftest bakgrunnvokal. men hun har også frontvokalen på flere av Hearts sanger som på «These Dreams», som ble Hearts første nummer en singel på Billboard Hot 100. Andre sanger med henne som hovedvokalist er «Nada One» fra albumet Dog & Butterfly (1978), «Stranded» fra Brigade (1990) og «Will You Be There» Desire Walks On (1993).Wilsons gitarspill blander elementer av flamenco og klassisk gitar med hardrock. Music Grotto kåret i 2022 Wilson til den beste kvinnelige gitaristen, 37 Best Female Guitarists Of All Time. Udiscovermusic rangerte henne i 2022 på en 13. plass på listen The Best Female Guitarists: An Essential Top 25 Countdown. I 2016 rangerte Gibson henne som den åttende største kvinnelige gitaristen gjennom tidene.

Magasinet Guitar skriver at "Nancy Wilson er en av de viktigste gitaristene gjennom tidene". Noen av hennes mest kjente gitar-høydepunkter finner man for eksempel på «Crazy on You» og «Dreamboat Annie (Fantasy Child)» fra albumet Dreamboat Annie (1975), «Devil Delight» fra Magazine (1977) og «Barracuda» fra Little Queen (1977).I 2013 ble Nancy Wilson innlemmet i Rock and Roll Hall of Fame som medlem av Heart.


== Diskografi ==
1999 : Live from McCabe's Guitar Shop
2001 : Vanilla Sky Original Score - Vanilla Sky Movie Soundtrack med Tom Cruise og Cameron Diaz.
2005 : Elizabethtown - Music From The Motion Picture - Soundtracket til filmen Encounters in Elizabethtown.
2007 : Nancy Wilson – Instructional Acoustic Guitar - DVD
2009 : Baby Guitars
2016 : Undercover Guitar - Avec Julie Bergman
2021 : You and Me


== Referanser ==


== Eksterne lenker ==
(en) Offisielt nettsted 
(en) Nancy Wilson (guitarist) – kategori av bilder, video eller lyd på Commons 
(en) Nancy Wilson på Internet Movie Database 
(da) Nancy Wilson på Filmdatabasen 
(fr) Nancy Wilson på Allociné 
(en) Nancy Wilson hos The Movie Database 
(en) Nancy Wilson på Discogs 
(en) Nancy Wilson på MusicBrainz 
(en) Nancy Wilson på Spotify 
(en) Nancy Wilson på Songkick 
(en) Nancy Wilson på Last.fm 
(en) Nancy Wilson på AllMusic
Discovery+

Discovery+, tidligere dplay, er en videostrømmetjeneste fra Warner Bros. Discovery der brukere kan strømme TV-programmer og filmer. Tjenesten er tilgjengelig i Danmark, Finland, Irland, Italia, Japan, Nederland, Norge, Spania, Storbritannia og Sverige. I Norge ble tjenesten lansert under navnet «dplay» i mars 2014. 5. januar 2021 skiftet tjenesten navn til Discovery+.


== Om tjenesten ==

Hvert land har sin egen nasjonale versjon, og den norske versjonen driftes av Discovery Norway. I Norge har Discovery+ innhold fra både internasjonale og norske TV-kanaler som TVNorge, FEM, MAX, VOX, Discovery, TLC, ID og Animal Planet. Kanalene kan også strømmes direkte. Brukerne får tilgang til innholdet ved å opprette et eget abonnement, men noe innhold er gratis og reklamefinansiert.Ifølge undersøkelser var den i 2019 den raskest voksende strømmetjenesten i Norge.


== Referanser ==


== Eksterne lenker ==
(mul) Offisielt nettsted 
(en) Discovery+ – kategori av bilder, video eller lyd på Commons
Alshus

Alshus er et tettsted i Fredrikstad kommune i Østfold. Alshus ligger på Kråkerøy, rett sør for Buskogen og omtrent syv kilometer sør for Fredrikstad. Fra 2020 regner Statistisk Sentralbyrå både Alshus og Buskogen som en del av Fredrikstad/Sarpsborg tettsted.


== Etymologi ==
Navnet er satt sammen av mannsnavnet Alf og hus.


== Referanser ==
Øyenkilen

Øyenkilen er tettsted i Fredrikstad kommune i Østfold. Tettstedet har 467 innbyggere per 1. januar 2022, og ligger 11 kilometer sørvest for Fredrikstad by og litt nord for Strømtangen fyr. Her er også badestranden Foten.


== Referanser ==
Slevik

Slevik er et tettsted i Fredrikstad kommune i Østfold. Tettstedet har 1 166 innbyggere per 1. januar 2022, og ligger 11 kilometer vest for Fredrikstad by.
Her ligger Slevik batteri som falt under den svensk-norske krigen (1814) og raskt ble lagt ned.


== Etymologi ==
Navnet Slevik er satt sammen av ordene slede (et slags fiskeredskap) og vik.


== Referanser ==


== Eksterne lenker ==
Lokalsamfunnsprosjektet Slevik med nærområdene Øyenkilen og Vikene. Fredrikstad: Miljøbyprosjektet. 1998.
Engelsviken

Engelsviken (av navnet Ingjald og vik) er et sted i Fredrikstad kommune i Østfold. Ved Engelsviken er det skjærgård.
Engelsviken er et gammelt lokalsamfunn bygget opp rundt fiskeindustrien.  Her har flere rekefiskere sitt utgangspunkt. Havnen har slipp. Det finnes to restauranter, "Engelsviken Brygge" og "Engelsviken Matbar".  "Engelsviken Brygge" er svært kjent for Brødrene Skogens fiskesuppe. Det er også en matbutikk tilgjenglig, "Nærbutikken", som er sesongåpent. Fiskebutikk, frisørsalong og campingplass er også tilgjengelig. Området har vært bygget ut med boliger. Om sommeren øker antallet beboere kraftig i Engelsviken da det er mange hytter og campingboere i området. Det bor ca 1000 mennesker i Engelsviken.
Etter SSBs tettstedsdefinisjon vokste Engelsviken sammen med Lervik i 2003.
Lars Sivert Lervik

Lars Sivert Lervik (født 12. juli 1971 i Sunndal) er en norsk offiser i Hæren som har vært sjef Hæren siden juni 2020.


== Karriere ==
Lervik startet sin militære karriere som vognkommandør og lagfører i Panserbataljonen i 1991 og hadde forskjellige stillinger i avdelingen frem til eskadronsjef i 2002. Han tjenestegjorde som S-5 i NORBN/KFOR.
I 2003 begynte han som instruktør ved Våpenskolen for Kavaleriet og i 2004 som militærassistent for Generalinspektøren for Hæren. Fra 2005 til 2006 tjenestegjorde han som stabssjef i Norwegian Battlegroup 3 i ISAF i Afghanistan. 
Mellom 2005 og 2007 var han prosessleder i Brigade Nord og mellom 2007 og 2008 som nestkommanderende i Telemark bataljon. I 2008–2009 var Lervik operasjonsoffiser (G–3) i Brigade Nord, for så å tjenestegjøre som fungerende sjef Panserbataljonen i 2009. 
I 2009 til 2010 var han stabssjef i nasjonal kontigentstab i Afghanistan for senere å tjenestegjøre som sjef TMBN mellom 2010–2013. I 2013 var han sjef for det norske Police Advisory Team i Afghanistan.I perioden 2013–2018 tjenestegjorde han i Forsvarsdepartementet som leder for seksjon for nasjonal sikkerhetspolitikk, krisehåndtering og beredskap (FD II 2) før han ble utnevnt til brigadesjef i 2018, og beordret som sjef Hæren i 2020.


== Militær utdanning ==
2003: Armor Captain Career Course
2006- 2007: Advanced Command and Staff College
2016- 2017: US Army War College


== Utmerkelser ==
Forsvarsmedaljen med laurbærgren
Forsvarsmedaljen med stjerne
Forsvarets medalje for internasjonale operasjoner med stjerne
Forsvarets operasjonsmedalje for Afghanistan med romertall Ⅵ
Hærens vernedyktighetsmedalje med tre stjerner
NATO-medaljen for Afghanistan med 2-tall
NATO-medaljen for KFOR
Offiser Legion of Merit, USA
Forsvarets fortjenstmedalje i sølv, Sverige
Minnekors for Afghanistan-operasjoner, Italia
Kommandøren for de latviske væpnede styrkers medalje
Brigadeveteranforbundets hederstegn
Forsvarets medalje for skyting
Forsvarets medalje for feltsport
KNBLO-medaljen


== Referanser ==